stanford-oval/wikipedia huggingface dataset:
Patrick Forrester

| Patrick Graham Forrester |
| --- | --- |

Henkilötiedot
Syntynyt: 31. maaliskuuta 1957 (ikä 67) El Paso, Texas
Kansalaisuus:  yhdysvaltalainen
Ura
Tyyppi:  astronautti
Sotilasarvo:  eversti, Yhdysvaltain maavoimat
Aika avaruudessa:  39d 14h 18m
Lennot

:  STS-105
 
:  STS-117
 
:  STS-128
 
Patrick Graham Forrester (s. 31. maaliskuuta 1957 El Paso, Texas) on entinen Yhdysvaltain maavoimien eversti ja NASAn astronautti. Forrester on naimisissa ja hänellä on kaksi lasta.
Forrester valmistui West Pointista kesäkuussa 1979 ja nimitettiin vänrikiksi Yhdysvaltain maavoimiin. Hän liittyi maavoimien lentokouluun samana vuonna ja toimi myöhemmin lennonopettajana ja taisteluhelikopteripataljoonan operaatioupseerina. Hän valmistui Virginian yliopistosta 1989 M.Sc. tutkinnolla ja toimi koelentoinsinöörinä. Kesäkuussa 1992 Forrester valmistui Yhdysvaltain laivaston koelentokoulusta (Naval Test Pilot School) ja toimi myöhemmin muun muassa koelentäjänä. Forrester on lentänyt yli 4 400 tuntia yli 50 erilaisella lentokoneella. Hän jäi eläkkeelle armeijasta lokakuussa 2005.
Forrester nimitettiin NASAn Johnsonin avaruuskeskukseen ilmailualan insinööriksi heinäkuussa 1993. NASAssa hän toimi mm. sukkulan avioniikkaohjelmistojen ja näyttöjen (MEDS) sekä ISS:n robotiikan parissa. Hänet valittiin NASAn astronauttikoulutukseen toukokuussa 1996. Kahden vuoden koulutuksen jälkeen hän valmistui tehtäväspesialistiksi. Forrester on osallistunut avaruussukkulalennoille STS-105 (2001), STS-117 (2007) ja STS-128 (2009). Hän on viettänyt 39 päivää avaruudessa ja on neljän avaruuskävelyn veteraani. Avaruuskävelyjen kokonaiskesto on hänellä 25 tuntia ja 22 minuuttia.
Aiheesta muualla

Wikimedia Commonsissa on kuvia tai muita tiedostoja aiheesta .
Spacefacts biography of Patrick G. Forrester (englanniksi)
Forresterin elämäkerta NASAn sivustolla (englanniksi)
Forresterin avaruussukkulalentoa STS-128 edeltävä haastattelu (Arkistoitu – Internet Archive) (13.8.2009) (englanniksi)
Oscypek

Oscypek-juustoa.
Juustokauppiaita torilla Zakopanessa.
Oscypek on pääosin lampaanmaidosta valmistettava puolalainen juusto, jota valmistetaan Podhalen alueella. Oscypek on EU:n suojattu alkuperänimitys.
Oscypekin historia on liitetty valakeihin, jotka toivat lampaanpaimennukseen ja juustonvalmistukseen liittyneitä perinteitä Puolan Podhalen alueelle 1100- ja 1200-luvuilla. Oscypekin nimi juontuu paikallisen murteen sanasta scypać, joka merkitsee eri lähteiden mukaan joko juustomuotista juontuvaa jakamista tai valmistusprosessiin samaan tapaan liittyvää puristamista ja vaivaamista. Juustoja saatettiin käyttää moneen tarkoitukseen, esimerkiksi maksuvälineenä paimenille tai lahjoina kirkolle tai kuninkaalle. Juuston suosio on hiljattain kasvanut perinteiseen ja paikalliseen ruokaan kohdistuneen kiinnostuksen kasvun myötä. Toisaalta juuston valmistusmäärät ovat vähentyneet valmistukseen liittyvän byrokratian takia. Valmistajat joutuvat esimerkiksi pitämään kirjaa juuston valmistukseen käytetyn lampaan ja lehmänmaidon määrästä. Juusto sai EU:n suojatun alkuperänimityksen vuonna 2008.
EU:n suojatun alkuperänimityksen perusteella oscypekin valmistuksessa käytettävän maidon tulee olla vähintään 60 % lampaanmaitoa. Baca on paikallinen ammattinimike lammaspaimenille ja juuston valmistajille. Bacówki on puolestaan nimitys pienille majoille, joissa juusto valmistetaan. Lampaat lypsetään kaksi kertaa päivässä, ja maitoa kuluu kuudesta seitsemään litraa yhtä juustokiloa kohden. Juustoa valmistetaan vain huhtikuun ja lokakuun välisenä aikana, jolloin lampaita voidaan ruokkia tuoreella ruoholla. Maito kuumennetaan ja siihen lisätään juoksute. Sekoittamalla syntyvä juustomassa asetellaan oscypiorka-nimellä tunnettuihin puisiin juustomuotteihin. Juustoja on kolmenkokoisia, pieniä, keskikokoisia ja suuria, joista vain jälkimmäiset on sisällytetty EU:n suojattuun alkuperäisnimitykseen.
Oscypek on syöty perinteisesti sellaisenaan, mutta sitä voi myös grillata tai paistaa. Juuston kanssa saatetaan tarjoilla esimerkiksi puolukkahilloa, salaattia tai pastaa. Juuston rakennetta on verrattu mozzarellaan, mutta sen maku on terävämpi, suolaisempi ja savuisempi.
Persialainen puutarha

Shazdeh.
Puutarhoiden perusrakenne, missä sininen kuvaa vettä.
Persialainen puutarha on vuonna 2011 luotu Unescon maailmanperintökohde, johon kuuluu yhdeksän klassista puutarhaa eri puolilla nykyistä Irania. Ne noudattavat Kyyros II Suuren ajalta peräisin olevia suunnitteluperiaatteita. Kaikki puutarhat on jaettu neljään osaan, jotka kuvaavat zarathustralaisuuden neljää elementtiä (taivas, maa, vesi, kasvit) ja vedellä on niissä keskeinen osa sekä maiseman elementtinä että kasvien kastelussa. Puutarhoissa on myös erilaisia rakennelmia, huvimajoja ja muureja. Ne ovat vaikuttaneet puutarhasuunnitteluun Intiassa ja Espanjassa asti.
Puutarhat ovat
Pasargad, Pasargadae
Chehel Sotoun, Isfahan
Fin, Kashan
Eram, Shiraz
Shazdeh, Mahan, Kermān
Dolatabad (Dowlat Abad), Yazd
Abbasabad, Mazandaran
Akbarieh, Khorāsān-e Junoubi
Pahlevanpour, Yazd
Kuvia

Chehel Sotoun, Esfahan
Fin, Kashan
Eram, Shiraz
Shazdeh, Mahan, Kermān
Dolatabad, Yazd
Abbasabad, Mazandaran,
Akbarieh, Khorāsān-e Junoubi
Aiheesta muualla

Kuvia tai muita tiedostoja aiheesta Persialainen puutarha Wikimedia Commonsissa
Pawan Kumar Chamling

| Pawan Kumar Chamling |
| --- | --- |

Sikkimin 5. pääministeri
 12. joulukuuta 1994 – 27. toukokuuta 2019  
Edeltäjä:  Sanchaman Limboo
Seuraaja:  Prem Singh Tamang
Henkilötiedot
Syntynyt: 22. syyskuuta 1950 (ikä 74) Yangang, Sikkim
Tiedot
Puolue:  Sikkim Democratic Front
Aiheesta muualla
pawanchamling.com
Pawan Kumar Chamling (s. 22. syyskuuta 1950) on intialainen poliitikko, joka toimi Sikkimin pääministerinä vuosina 1994–2019. Hän on Intian pisimpään virassa palvellut osavaltion pääministeri, kun hänen viides virkakautensa päättyi vuonna 2019. Vuosina 1989–1992 hän toimi Nar Bahadur Bhandarin osavaltiohallituksessa ministerinä.
Sikkimin yliopisto julisti hänet kunniatohtoriksi vuonna 2017, vuonna 2003 Sikkim Manipal University osoitti hänelle kunniaa samalla tavalla. Chamlingin toiminta luomuviljelyn edistämiseksi Sikkimissä on tuonut hänelle kansainvälistä kiitosta.
Vuonna 2019 hänen puolueensa hävisi Sikkimin osavaltiovaalit saaden 15 paikkaa 32:sta. Loput 17 paikkaa menivät kilpailevalle Sikkim Krantikari Morchalle. Pawan Kumar Chamling päätyi oppositiojohtajaksi, jonka jälkeen hänen puolueensa muut lainsäätäjät hylkäsivät puolueensa Intian kansanpuolueen ja Sikkim Krantikari Morchan eduksi. Chamling jäi ainoaksi Sikkim Democratic Front -puolueen lainsäätäjäksi.
Aiheesta muualla

Kuvia tai muita tiedostoja aiheesta Pawan Kumar Chamling Wikimedia Commonsissa
Patrick Flomo

| Patrick Flomo |
| --- | --- |

Henkilötiedot
Koko nimi:  Patrick Julian Flomo
Syntynyt: 19. heinäkuuta 1980 (ikä 44) Charlotte, Yhdysvallat
Kansalaisuus:   Yhdysvallat  Liberia
Koripalloilija
Pituus:  204 cm
Paino:  98 kg
Nyk. joukkue:   Telekom Baskets Bonn
Sarja:  ULEB Eurocup EuroChallenge
Pelaajaura
Seurajoukkueet
2003–2004 2004–2005 2005–2006 2006–:   Korihait  EiffelTowers  Hertener Löwen  Telekom Baskets Bonn
Patrick Julian Flomo (s. 19. heinäkuuta 1980 Charlotte Yhdysvallat) on yhdysvaltalainen koripalloilija. Hän pelaa tällä hetkellä Telekom Baskets Bonnissa.
Ura

Flomo opiskeli Ohio Universityssa ja hän on alkuperältään liberialainen. Hän aloitti ammattilaisuransa Korihaissa, joka pelasi silloin vielä I-divisioonaa. Oltuaan mukana nostamassa Korihait takaisin korkeimmalle sarjatasolle hän siirtyi Alankomaihin EiffelTowersien riveihin. Vuodesta 2005 lähtien hän on pelannut Saksassa kun hän siirtyi ensin kaudeksi 2005–2006 Hertener Löwenin riveihin 2.Bundesliigaan ja vuonna 2006 Telekom Baskets Bonniin. Bonnissa hänellä on sopimus vuoteen 2011 saakka.
Aiheesta muualla

Pelaajaprofiili Telekom Basketsin sivuilla (Arkistoitu – Internet Archive)
Pelaajaproliifi BBL:n sivuilla (Arkistoitu – Internet Archive)
Pettäjän jäljillä

| Pettäjän jäljillä> Captain Carey, U.S.A. |
| --- | --- |

Ohjaaja:  Mitchell Leisen
Käsikirjoittaja:  Robert Thoeren
Perustuu:  Martha Albrandin romaaniin No Surrender
Tuottaja:  Richard Maibaum
Säveltäjä:   Hugo Friedhofer  Jay Livingston  Ray Evans 
Kuvaaja:  John F. Seitz
Leikkaaja:  Alma Macrorie
Pääosat:   Alan Ladd  Wanda Hendrix 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  21. helmikuuta 1950
Kesto:  82 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pettäjän jäljillä  (Captain Carey, U.S.A.) on Mitchell Leisenin ohjaama yhdysvaltalainen elokuva vuodelta 1950. Lauluntekijät Jay Livingston ja Ray Evans saivat parhaan laulun Oscar-palkinnon elokuvassa esitetystä kappaleesta ”Mona Lisa”.
Elokuvassa Alan Laddin esittämä kapteeni Webster Carey palaa toisen maailmansodan jälkeen Italiaan kostaakseen Wanda Hendrixin näyttelemän vastarintaliikkeen jäsenen Giulian kuoleman. Yllätyksekseen hän löytääkin Giulian elossa ja avioituneena Francis Ledererin näyttelemän paroni de Graffin kanssa.
Roolit

| 0 | 1 | 2 |
| --- | --- | --- |
|  Alan Ladd  | … |  Webster Carey    |
|  Wanda Hendrix  | … |  paronitar Baronessa Giulia de Graffi   |
|  Francis Lederer  | … |  paroni Rocco de Graffi   |
|  Joseph Calleia  | … |  tohtori Lunati   |
|  Celia Lovsky  | … |  kreivitär Francesca de Cresci   |
|  Richard Avonde  | … |  kreivi Carlo de Cresci   |
|  Frank Puglia  | … |  Luigi   |
Aiheesta muualla

Pettäjän jäljillä Internet Movie Databasessa (englanniksi)
Patricia Petibon

| Patricia Petibon |
| --- | --- |
 Patricia Petibon vuonna 2009
Henkilötiedot
Syntynyt: 27. helmikuuta 1970 (ikä 54)
Ammatti:  laulaja
Muusikko
Tyylilajit:  ooppera
Levy-yhtiöt:  Deutsche Grammophon 
Aiheesta muualla
www.machreich-artists.com/en/artist/patricia-petibon
  [ Muokkaa Wikidatassa ] [ ohje ]  
Patricia Petibon (s. 27. helmikuuta 1970 Montargis, Ranska) on oopperalaulaja, joka on laulanut sekä levyttänyt paljon ranskalaista barokkimusiikkia (muun muassa Lully, Charpentier, Rameau), mutta on tunnustettu myös myöhemmän materiaalin kuten Mozartin ja Offenbachin teosten esittäjänä. Petibonin sopraano on kevyt, lyyrinen ja erittäin notkea.kenen mukaan? Monipuolisena näyttelijänä hänen roolivalikoimansa on laaja ja siihen mahtuvat niin vakavahenkinen minimalismi Robert Wilsonin tuotannoissa kuin pirtsakka intiaaniprinsessa Les Indes galantes’ssa.
Ura

Patricia Petibon on työskennellyt seuraavien orkesterien ja johtajien kanssa:
William Christie & Les Arts Florissants
John Eliot Gardiner & Orchestre Révolutionnaire et Romantique
Mark Minkowski & Les Musiciens du Louvre
Nikolaus Harnoncourt & Concertus Musicus Wien
Patrick Cohën-Akenine & Les Folies Françoises
Diskografia > Soololevytykset

Airs baroques français (2001)
French Touch (2003, myös DVD-versiona)
Les fantaisies de Patricia Petibon (2003)
Diskografia > DVDt

Rameau: Les Indes galantes
Poulenc: Dialogues des carmélites
Gluck: Orphée et Eurydice (Berliozin versio)
Aiheesta muualla

Viralliset sivut (Arkistoitu – Internet Archive) (ranskaksi)
forumopera.com (Arkistoitu – Internet Archive), haastattelu (ranskaksi)
Yahoon keskusteluryhmä (Arkistoitu – Internet Archive) (englanniksi)
Nokia X2-05

| Nokia X2-05 |
| --- | --- |
Valmistaja:  Nokia
Julkaistu:  lokakuu 2011
Käyttöverkot:  GSM/EDGE 900/1800
Mitat:  113 × 50 × 15 mm
Paino:  88 g
Näyttö:  2,2" TFT-näyttö
Näytön kuvatarkkuus:  240 × 320 pikseliä
Värien lukumäärä:  65 536
Muisti:  sisäistä muistia 64 Mt, MicroSD-muistikorttipaikka
Kamera:  VGA-kamera (640 × 480)
Radio:  on
Musiikkisoitin:  on
Valmiusaika:  643 h
Puheaika:  noin 7 ½ h
Käyttöjärjestelmä:  Series 40
Tiedonsiirto:  GPRS/EGPRS, Bluetooth
Liitännät:  MicroUSB 2.0 -liitäntä, 2 mm latausliitäntä, 3,5 mm audioliitäntä
Infobox OKNimi-testi OK: 
Nokia X2-05 on lokakuussa 2011 julkaistu ja joulukuussa 2011 myyntiin tullut S40-käyttöjärjestelmällä toimiva matkapuhelinvalmistaja Nokian valmistama matkapuhelin.
Tietoja > Käyttöverkot

GSM/EDGE 900/1800
Tietoja > Mitat

Pituus x leveys x paksuus: 113 × 50 × 15 mm
Paino: 88 grammaa
Tietoja > Näyttö

Halkaisija: 2,2 tuumaa
Resoluutio: QVGA 240 × 320
65 536 väriä
Tekniikat: TFT
Tietoja > Kamera

VGA-kamera
Resoluutio: 640 × 480
Tietoja > Muisti

64 Mt sisäistä muistia
MicroSD-muistikorttipaikka (tuki enintään 32 Gt korteille)
Tietoja > Virranhallinta

Valmiusaika: 643 tuntia
Puheaika: noin 7 ½ tuntia
800 mAh BL-5CB-akku (Li-Ion)
2 mm latausliitäntä
Tietoja > Ääniominaisuudet

Tuetut audioformaatit: MP3, MP4, AAC, AAC+, AMR-NB ja AMR-WB
106 fonin kaiutin
3,5 mm audioliitäntä
Tietoja > Tiedonsiirto

GPRS multislot-luokka 12
EGPRS multislot-luokka 12
Bluetooth 2.1 +EDR
MicroUSB 2.0 -liitäntä
Tietoja > Internetselain

Nokia Selain 1.0
Tuetut protokollat: WAP 2.0
Sivujen pakkaus
Datamonitori
Tietoja > Viestintä

Nokia Messaging Service 3.1
Mobile QQ
MMS 1.3
Tietoja > Muut sovellukset

Kalenteri, kello, laskin, muunnin ja kiinan kielen sanakirja
Nokia Kauppa 2.6
Tuki Java-sovelluksille
Tietoja > Muuta

Värivaihtoehdot: musta, punainen, hopea ja valkoinen
Näppäimet:
Numeronäppäimistö
Navi-näppäin
Soitto- ja lopetus/virtanäppäin
Petäjärvi

| Petäjärven maalaiskunta Петровское сельское поселение Petrovskoje selskoje poselenije |
| --- | --- |
 vaakuna
 Petäjärvi Käkisalmen piirin kartalla
Valtio:  Venäjän federaatio
Alue (oblasti):  Leningradin alue
Piiri:  Käkisalmen piiri
Perustettu:  1.1.2006
Hallinto:  
 – Asutustyyppi:  maalaiskunta
 – Hallinnon tyyppi:  maalaiskunta
 – Kunnan päämies:  Irina Pjankova
 – Hallinnon päämies:  Tamara Komrakova
Pinta-ala:  
 – Kokonaispinta-ala:  200 km²
Väkiluku (2006 ):  1 762
Aikavyöhyke:  UTC+3 (MSK)
Infobox OKVirheellinen NIMI-arvo: 
Petäjärvi  tai Petrovskoje (ven. Петровское) on maalaiskunta  ja sen samanniminen  keskustaajama Karjalankannaksella Leningradin alueen Käkisalmen piirissä. Kunta sijaitsee kapeana itä-länsisuuntaisena kaistaleena Suvannonjärven ja Vuoksen eteläisen laskuhaaran eteläpuolella. Vesistön pohjoispuolella naapurikuntia ovat Kuninkaanristi (Romaški) ja Sakkola (Gromovo), etelässä Punnus (Krasnoozjornoje), Mäkrälä (Razdolje), Rautu (Sosnovo) ja Metsäpirtti (Zaporožskoje). Kunnassa on noin 1750 asukasta.
Petäjärven kunta sijaitsee Suomen entisen Sakkolan kunnan eteläosan ja Valkjärven kunnan pohjoisosan alueella. 
Kunnan keskustaajamasta on Pietariin noin 70 kilometriä.
Asutuskeskukset

Kunnassa on nykyisin kuusi asutuskeskusta. Keskustaajama Petrovskoje sijaitsee entisen Sakkolan Petäjärven kylän paikalla. Petäjärven asema on erillinen asutuskeskus kahden kilometrin päässä keskustaajamasta, Pietari–Hiitola-rataosuuden varrella. Aseman venäläinenkin nimi on yhä Petäjärvi (Петяярви). Kunnan muut neljä paikkakuntaa ovat kyliä (derevnja).
Petrovskoje (Петровское) – Petäjärvi – hallinnollinen keskus
Petäjärven asema (станция Петяярви, stantsija Petjajarvi)
Jagodnoje (Ягодное) – Vaalimo
Olhovka (Ольховка) – Lapinlahti
Ovragi (Овраги) – Röykkylä
Varško (Варшко) – Kiviniemi
Nimen Petrovskoje paikkakunta sai sodan jälkeen Neuvostoliitossa, täällä vuonna 1944 kaatuneen lääkintäaliupseeri Jelizaveta Pavlovna Petrovnan kunniaksi.
Petäjärven asema 1930-luvulla.
Peelin komitea

Peelin komitean Palestiinan jakoehdotus.
  Ehdotettu juutalaisvaltio.
  Ehdotettu arabivaltio.
  Ehdotettu neutraali alue.
Peelin komitea oli Yhdistyneen kuningaskunnan vuonna 1936 asettama lordi William Robert Peelin johtama komitea, jonka tarkoituksena oli tutkia tuolloisen Palestiinan brittiläisen mandaattialueen juutalaisten ja arabien välisten levottomuuksien syitä. Komitea julkaisi vuonna 1937 tutkimuksensa, jonka mukaan ongelmat yhteisöjen välillä olivat ratkaisemattomia ja Palestiina tulisi jakaa juutalaisten ja arabien kahteen eri valtioon. Suunnitelman kohtaama vastustus aiheutti kuitenkin sen hylkäämisen.
Peelin komitean ratkaisuehdotus oli ensimmäinen virallinen esitys Palestiinan jakamisesta kahdeksi valtioksi.
Tausta

Yhdistynyt kuningaskunta oli saanut oikeuden perustaa mandaattialue Palestiinaan San Remon konferenssissa vuonna 1920 ja sama vahvistettiin Kansainliitossa vuonna 1922. Kansainliiton antaman mandaatin säännöt sisälsivät vuonna 1917 annetun Balfourin julistuksen, jolla luvattiin "kansallinen koti" juutalaisille Palestiinassa. Mitä kansallisella kodilla tarkoitettiin tarkasti jäi määrittelemättä. Ensimmäisen maailmansodan aikaan britit olivat lupailleet itsenäistä valtiota myös arabeille, vaikka itsenäisyydellä väitettiin sittemmin tarkoitetun vain itsenäisyyttä Osmanien valtakunnasta.
Palestiinan arabit vastustivat juutalaisten maahanmuuttoa Palestiinaan ja he vaativat myös omaa kansallista itsemääräämisoikeuttaan. Jännitteet kasvoivat 1920-luvun ajan, kunnes ne vuonna 1936 puhkesivat avoimeksi kapinaksi. Kapina oli tauonnut osittain vuoden 1936 loppupuoliskolla. Osasyynä tähän oli se, että britit lupasivat asettaa komitean tutkimaan kapinan syitä.
Komitea > Tutkimus

Kapinaa tutkimaan asetettu komitea nimitettiin 7. elokuuta. Sen alkuperäinen virallinen nimi oli Palestiinan kuninkaallinen komitea. Komitean tehtävänanto oli suhteellisen laaja. Sen tuli tutkia kapinan syyt, mandaatin hoitamisen tapaa juutalaisten ja arabien oikeuksien suhteen, kahden yhteisön mahdolliset huolenaiheet ja esittää ratkaisuehdotus näiden asioiden suhteen. Komiteaa johti lordi William Robert Peel, ja sen muita jäseniä olivat H. G. M. Rumbold, E. L. L. Hammond, W. M. Carter, H. Morris ja R. Coupland.
Komitea julkaisi tutkimuksensa 7. heinäkuuta 1937. Tutkimus sisälsi esimerkiksi laajan katsauksen Palestiinan historiaan, arabien ja juutalaisten yhteyksistä alueeseen ja brittien eri osapuolille tekemistä lupauksista. Vuoden 1936 kapinan syynä sanottiin olevan arabien kasvava toive itsenäisyydestä ja juutalaisen kansallisen kodin vastustus. Samalla Palestiinan mandaatin päätehtävänä katsottiin olleen juutalaisen kansallisen kodin perustaminen.
Komitea > Ratkaisuehdotus

Peelin komitean ratkaisuehdotuksen mukaan ainoa tapa ratkaista kahden eri nationalistisen liikkeen välinen ristiriita oli jakaa Palestiina kahteen valtioon juutalaisten ja arabien välillä. Ratkaisuehdotus oli ensimmäinen virallinen suunnitelma jakaa Palestiina kahteen valtioon. Jakoehdotuksen mukaan Palestiinan rannikkotasanko ja Galilea liitettäisiin juutalaisvaltioon. Arabivaltioon liitettäisiin Palestiinan eteläosat ja Transjordania. Arabivaltiota johtaisi emiiri Abdullah. Rannikolta Jerusalemiin olisi puolestaan edelleen brittihallinnassa oleva kaistale. Osa suunnitelmaa olivat myös väestönsiirrot, joiden mukaan 200 000 arabia siirrettäisiin arabivaltioon ja muutamia tuhansia juutalaisia juutalaisvaltioon.
Seuraukset

Palestiinan arabit hylkäsivät Peelin komitean esittämän jakoehdotuksen. Abdullah olisi saattanut periaatteessa suostua, sillä se olisi lisännyt hänen alaisiaan alueita. Itse vuonna 1936 puhjennut arabikapina jatkui entistä kiivaampana syyskuussa 1937.
Jakoehdotus jakoi aluksi myös sionistisen liikkeen. 20. kansainvälisessä sionistikongressissa äänestettiin ehdotuksen hyväksymisestä ja se vietiin läpi David Ben-Gurionin johdolla. Ben-Gurion ei pitänyt esitettyjä rajoja lopullisina, mutta piti tärkeämpänä juutalaisvaltion perustamisen lähtökohtaa.
Britit itse päätyivät lopulta luopumaan Peelin komitean jakoehdotuksesta idean kohtaaman vastarinnan takia.
Lordi Peel valokuvassa vuodelta 1936.
Olena Žyrko

| Olena Žyrko> Олена Миколаївна Жирко (Маренчікова).Henkilötiedot |
| --- | --- |
Koko nimi:  Olena Mykolajivna Žyrko (Marentšikova)
Syntynyt: 16. helmikuuta 1968 (ikä 56) Dnipropetrovsk, Ukrainan SNT, Neuvostoliitto
Kansalaisuus:   Ukraina
Koripalloilija
Pituus:  180 cm
Maajoukkueet
:   Neuvostoliitto  Yhdistynyt joukkue  Ukraina
Aiheesta muualla
FIBA
| Mitalit> Naisten koripallo.Maa:   Ukraina.EM-kilpailut  | Mitalit> Naisten koripallo.Maa:   Ukraina.EM-kilpailut  | Mitalit> Naisten koripallo.Maa:   Ukraina.EM-kilpailut  | Naisten koripallo> Maa:   Ukraina. |
| --- | --- | --- | --- |
|  Kultaa | Tšekki 1995 |  |  |
Maa:   Yhdistynyt joukkue
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 |  |  |
Maa:   Neuvostoliitto
| EM-kilpailut  | EM-kilpailut  | EM-kilpailut  |  |
|  Kultaa | Israel 1991 |  |  |
Olena Mykolajivna Žyrko (myöh. Marentšikova, ukr. Олена Миколаївна Жирко (Маренчікова), s. 16. helmikuuta 1968 Dnipropetrovsk, Ukrainan SNT, Neuvostoliitto) on ukrainalainen kilpauransa päättänyt koripalloilija, olympiavoittaja ja Europan mestari.
Ennen maansa itsenäistymistä Žyrko voitti Neuvostoliiton naisten maajoukkueessa Euroopan mestaruuden Israelissa 1991, ja Neuvostoliiton hajottua hän voitti Yhdistyneen joukkueen edustajana olympiakultaa Barcelonassa 1992. Ukrainan naisten maajoukkueessa Žyrko voitti Euroopan mestaruuden Tšekissä 1995 ja sijoittui neljänneksi Atlantan kesäolympialaisissa 1996.
Aiheesta muualla

Olena Žyrko Kansainvälinen olympiakomitea. (englanniksi)
Toinen profiili FIBA Archive (englanniksi)
Olena Župina

| Mitalit> Maa:   Ukraina.Naisten uimahypyt. Olympialaiset  | Mitalit> Maa:   Ukraina.Naisten uimahypyt. Olympialaiset  | Mitalit> Maa:   Ukraina.Naisten uimahypyt. Olympialaiset  | Maa:   Ukraina> Naisten uimahypyt. |
| --- | --- | --- | --- |
|  Pronssia | Sydney 2000 | 3 m ponnahduslauta, parikilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Perth 1998 | 10 m kerroshypyt |  |
|  Kultaa | Perth 1998 | 10 m kerroshypyt, parikilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Istanbul 1999 | 10 m kerroshypyt |  |
|  Kultaa | Istanbul 1999 | 3 m ponnahduslauta, parikilpailu |  |
|  Hopeaa | Berliini 2002 | 10 m kerroshypyt, parikilpailu |  |
|  Hopeaa | Madrid 2004 | 10 m kerroshypyt |  |
|  Pronssia | Sheffield 1993 | 10 m kerroshypyt |  |
|  Pronssia | Helsinki 2000 | 10 m kerroshypyt |  |
|  Pronssia | Helsinki 2000 | 3 m ponnahduslauta, parikilpailu |  |
|  Pronssia | Helsinki 2000 | 10 m kerroshypyt, parikilpailu |  |
Olena Hryhorivna Župina (ukr. Олена Григорівна Жупіна, s. 23. elokuuta 1973 Zaporožje, Ukrainan SNT, Neuvostoliitto) on ukrainalainen kilpauransa päättänyt uimahyppääjä, olympiamitalisti, maailman- ja euroopanmestari.
Župina voitti Hanna Sorokinan kanssa kolmen metrin ponnahduslaudan parikilpailussa olympiapronssia Sydneyssä 2000 ja sijoittui samoissa kisoissa kerroshypyissä kuudenneksi. Hän kilpaili myös kaksissa muissa kesäolympialaisissa ollen Atlantassa 1996 ponnahduslaudalla viides ja kerroshypyissä kuudes sekä Ateenassa 2004 kerroshypyissä yhdeksäs. Perthin MM-kilpailuissa 1998 Župina voitti kerroshypyissä maailmanmestaruuden sekä yksilö- että parikilpailussa. Istanbulin EM-kilpailuissa 1999 Župina voitti mestaruuden kerroshyppyjen yksilökilpailussa ja ponnahduslaudan parikilpailussa, joiden lisäksi hän saavutti urallaan kuusi himmeämpää EM-mitalia joista puolet Helsingistä 2000.
Aiheesta muualla

Olena Župina Kansainvälinen olympiakomitea. (englanniksi)
Pansy Division

| Pansy Division |
| --- | --- |
 Pansy Division vuonna 2007
Tiedot
Toiminnassa:  1991–
Tyylilaji:  punk rock
Kotipaikka:   San Francisco, Kalifornia, Yhdysvallat
Laulukieli:  englanti
Jäsenet:  Jon Ginoli Chris Freeman Luis Illades Joel Reader
Entiset jäsenet:  David Ayer Dustin Donaldson Patrick Goodwin Liam Hart Jay Paget David Ward Bernard Yin
Levy-yhtiö:  Outpunk Alternative Tentacles Mint Records Lookout! Records
Aiheesta muualla
Kotisivut
Infobox OKNimi-testi OK: 
Pansy Division on yhdysvaltalainen punk rock-yhtye, joka perustettiin San Franciscossa vuonna 1991. Yhtyeen jäsenet ovat homoja ja heidän musiikkinsa käsittelevät myös aihetta. Pansy Division on yksi melodisista yhtyeistä, joiden musiikkia kutsutaan "queercore" nimellä.
Jäsenet > Nykyiset

Jon Ginoli – laulu / kitara (1991-)
Chris Freeman – basso / laulu (1991-)
Joel Reader – kitara / laulu (2004-)
Luis Illades – rummut (1996-)